OPINII PRIMITE LA REDACȚIE Încercările fiscale ale anului 2018 – Episodul 3: Impozitul pe venitul microîntreprinderilor și transferul contribuțiilor sociale astăzi, 15:31 Autor: Mihaela Mitroi, PwC România În ce condiții se aplică impozitul pe cifra de afaceri? Conform noilor prevederi, o companie poate să fie clasificată drept microîntreprindere dacă îndeplinește cumulativ următoarele condiții, la data de 31 decembrie a anului fiscal precedent: a realizat venituri care nu au depășit echivalentul in lei a 1.000.000 euro. Cursul de schimb pentru determinarea echivalentului in euro este cel valabil la închiderea exercițiului financiar in care s-au înregistrat veniturile; capitalul social al acesteia este deținut de persoane, altele decât statul și unitățile administrativ-teritoriale; nu se află în dizolvare, urmată de lichidare, înregistrată în registrul comerțului sau la instanțele judecătorești, potrivit legii.